Vaitkaičių tvenkinys
55°58′30″ š. pl. 22°53′33″ r. ilg.﻿ / ﻿55.97500°š. pl. 22.89250°r. ilg.﻿ / 55.97500; 22.89250 Vaitkaičių tvenkinys – tvenkinys Lietuvoje, Šiaulių rajone, 4 km į pietvakarius nuo Kuršėnų. Sudarytas užtvenkus Kumulšos upę (Ventos intakas) 5,5 km nuo jos žiočių. Tvenkinio ilgis iš pietų į šiaurę – 0,4 km, plotis – iki 0,22 km. Altitudė 105,2 m. Pasroviui už 0,64 km yra Pakumulšių I tvenkinys. Pietinis tvenkinio galas užpelkėjęs. Tvenkinys labai užžėlęs vandens augalija. Krantai neaukšti, apaugę medžiais ir krūmynais. Aplinkui plyti dirbami laukai. Vakarinėje pakrantėje yra Vaitkaičių kaimas. Tvenkinys įrengtas 1976 m. 2003 m. tvenkinio vanduo buvo nuleistas ir atlikti pralaidos ir užtvankos remonto darbai. Rytinėje pakrantėje, šalia užtvankos, įrengtas paplūdimys.